MUNICIPIUL CRAIOVA

CONSILIUL LOCAL AL MUNICIPIULUI CRAIOVA

    HOTĂRÂREA NR.84
privind stabilirea, pentru anul 2014, a nivelului contribuţiei Consiliului Local al Municipiului Craiova la finanţarea activităţii de protecţie a copiilor din municipiul Craiova care beneficiază de o măsură de ocrotire, respectiv instituţionalizare sau dare în plasament

Consiliul Local al Municipiului Craiova, întrunit în şedinţa ordinară din data de 27.02.2014;

Având în vedere raportul nr.24891/2014 întocmit de Direcţia Administraţie Publică şi Asistenţă Socială prin care se propune stabilirea, pentru anul 2014, a nivelului contribuţiei Consiliului Local al Municipiului Craiova la finanţarea activităţii de protecţie a copiilor din municipiul Craiova care beneficiază de o măsură de ocrotire, respectiv instituţionalizare sau dare în plasament şi rapoartele comisiilor de specialitate ale Consiliului Local al Municipiului Craiova nr. 46, 47, 48, 49 şi 50/2014; 

În conformitate cu prevederile art. 118, alin.1, lit.a din Legea nr.272/2004 privind protecţia şi promovarea drepturilor copilului coroborat cu art.4 din Hotărârea Guvernului nr.457/2000 pentru aprobarea Normelor metodologice de stabilire a nivelului contribuţiilor comunităţilor locale la finanţarea activităţii de protecţie a copilului aflat în dificultate, a celui cu handicap, precum şi a persoanei majore care beneficiază de protecţie în condiţiile art.19 din Ordonanţa de Urgenţă a Guvernului nr.26/1997, republicată;

 
În temeiul art.36, alin.2, lit. d coroborat cu alin.6, lit. a, pct.2, art.45, alin.2, lit. a, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală.

HOTĂRĂŞTE:
Art.1. Se stabileşte, pentru anul 2014, nivelul contribuţiei Consiliului Local al Municipiului Craiova la finanţarea activităţii de protecţie a minorului aflat în dificultate pe raza municipiului Craiova, în procent de 25% din costurile aprobate de Consiliul Judeţean Dolj, prin Hotărârea nr.18/2014, respectiv 4732 lei/an/minor instituţionalizat şi 1704 lei/an/minor aflat în plasament. 

Art.2. Primarul Municipiului Craiova, prin aparatul de specialitate: Direcţia Administraţie Publică şi Asistenţă Socială şi Direcţia Economico – Financiară vor aduce la îndeplinire prevederile prezentei hotărâri.

